ହାତୀ ମୃତ୍ୟୁ ଘଟଣାର ଛାନଭିନ କରିବ କ୍ରାଇମବ୍ରାଂଚ | Kanak News\nହାତୀ ମୃତ୍ୟୁ ଘଟଣାର କ୍ରାଇମବ୍ରାଂଚ ତଦନ୍ତ ଆରମ୍ଭ । ମୁଖ୍ୟମନ୍ତ୍ରୀ ନିର୍ଦ୍ଦେଶ ପରେ ଢେଙ୍କାନାଳ ଗଲେ ଡିଏସପିଙ୍କ ନେତୃତ୍ୱରେ ୫ ଜଣିଆ ଟିମ୍ । ଯାଂଚ ପରେ ରାଜ୍ୟ ସରକାରଙ୍କୁ ଦେବେ ରିପୋର୍ଟ\nBy smruti sangita giri On Oct 28, 2018\nକନକ ବ୍ୟୁରୋଃ ହାତୀ ମୃତ୍ୟୁ ଘଟଣାର ଛାନଭିନ କରିବ କ୍ରାଇମବ୍ରାଂଚ । ମୁଖ୍ୟମନ୍ତ୍ରୀଙ୍କ ତଦନ୍ତ ନିର୍ଦ୍ଦେଶ ପରେ କ୍ରାଇମବ୍ରାଂଚର ୫ ଟିମ ଘଟଣାସ୍ଥଳକୁ ବାହାରିଛନ୍ତି । କ୍ରାଇମବ୍ରାଂଚ ଡିଏସପିଙ୍କ ନେତୃତ୍ୱରେ ଏହି ୫ ଜଣିଆ ଟିମ ଢେଙ୍କାନାଳ କମଳାଙ୍ଗ ଗାଁକୁ ଗସ୍ତ କରିଛନ୍ତି । ବିଦ୍ୟୁତ୍ ତାର ସଂସ୍ପର୍ଶରେ ଆସି ସାତ ହାତୀଙ୍କ ଜୀବନ ଯିବା ଘଟଣାକୁ ଗୁରୁତର ସହ ନେଇଛନ୍ତି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ କ୍ରାଇମବ୍ରାଂଚ ତଦନ୍ତ ନିର୍ଦ୍ଦେଶ ଦେଇଛନ୍ତି । ଏହାପରେ କ୍ରାଇମବ୍ରାଂଚ ଟିମ ଘଟଣାସ୍ଥଳକୁ ଯାଂଚ କରିବା ପାଇଁ ଯାଇଛି ।\nଭୋଟ୍ ଦେଲା ଓଡିଶା । ଶେଷ ହେଲା ଦ୍ୱିତୀୟ ପର୍ଯ୍ୟାୟ ମତଦାନ । ହେଭିୱେଟ୍...\nତଦନ୍ତ ପରେ ରାଜ୍ୟ ସରକାରଙ୍କୁ ରିପୋର୍ଟ ପ୍ରଦାନ କରିବ ଏହି ଟିମ । ଢେଙ୍କାନାଳ କମଳାଙ୍ଗଠାରେ ଗତକାଲି ଇଲେଭେନ କେଭି ତାର ସଂସ୍ପର୍ଶରେ ଆସି ୭ଟି ହାତୀର ମୃତ୍ୟୁ ଘଟିଥିଲା । ପରେ ଏହି ଘଟଣାରେ କାର୍ଯ୍ୟାନୁଷ୍ଠାନ ଗ୍ରହଣ କରି ଉଭୟ ଶକ୍ତି ଏବଂ ଜଙ୍ଗଲ ବିଭାଗ ୬ ଜଣ ଅଧିକାରୀଙ୍କୁ ସସପେଣ୍ଡ ଓ ଜଣେ ଅଧିକାରୀଙ୍କୁ ବହିଷ୍କାର କରିଛନ୍ତି । ଚାକିରିରୁ ବହିଷ୍କୃତ ହୋଇଥିବା ଅଧିକାରୀ ହେଲେ ମେରାମଣ୍ଡଳୀ ଜେଇ ସଂଜୟ ସ୍ୱାଇଁ ।\nସେହିପରି ସେସୁର ସୁପରିଟେଣ୍ଡେଂଟ୍ ଇଂଜିନିୟର ନରେଶ ଚନ୍ଦ୍ର ପଟ୍ଟନାୟକ, ସହକାରୀ ଯନ୍ତ୍ରୀ ଆର୍ତତ୍ରାଣ ନାୟକ, ମେରାମଣ୍ଡଳୀ ଲାଇନମ୍ୟାନ୍ ଫିରୋଜ ପଣ୍ଡା, ସଦର ରେଂଜର ପ୍ରସନ୍ନ କୁମାର ବିଶ୍ୱାଳ, ମେରାମଣ୍ଡଳୀ ସେସନ ଫରେଷ୍ଟର ପ୍ରଭାକର ରଣା, ଫରେଷ୍ଟଗାର୍ଡ ଗିରିଶ ଚନ୍ଦ୍ରଙ୍କୁ ନିଲମ୍ବନ କରାଯାଇଛି । ଘଟଣା ପାଇଁ ଜଙ୍ଗଲ ମନ୍ତ୍ରୀ ସେସୁକୁ ଦାୟୀ କରିଛନ୍ତି ।\nଦେବ୍ରିଗଡ ଅଭୟାରଣ୍ୟରୁ ମିଳିଲା ବାଘର ଗଳିତ ମୃତଦେହ। ବାରହା ପାଇଁ ବିଛାଇଥିବା ଫାଶରେ ମହାବଳ ପଡିବା ପରେ ହତ୍ୟା କରିଥିବା ସୂଚନା\nପରଦାରେ ଶାସକ ଓ ବିରୋଧୀ ମୁଖପାତ୍ରଙ୍କ ଲଢ଼େଇ ! ପ୍ରତିଦ୍ୱନ୍ଦିତାରେ କିଏ ଏବେ ରହିବ ଆଗରେ ?\nପୁଣି ପାକିସ୍ତାନକୁ ବଡ଼ ଝଟକା । ଜମ୍ମୁ-କାଶ୍ମୀର ଓ ଅଧିକୃତ କାଶ୍ମୀରରେ ସୀମାପାର ବାଣିଜ୍ୟ କାରବାର...\nରାଜନୀତିରେ ପୁଣି ଲାଗିଲା ରକ୍ତର ଛିଟା ! ସୁନ୍ଦରଗଡ଼ ବିଜେଡି ପ୍ରାର୍ଥୀ ଯୋଗେଶ ସିଂଙ୍କ ଦୁଇ ଭାଇଙ୍କ...\nଦ୍ୱିତୀୟ ପର୍ଯ୍ୟାୟରେ କାହାକୁ ମିଳିବ କେତେ ଆସନ? ଭୋଟଗଣତି ପରେ ହିସାବ ଦେଲେ ନେତା?
